మార్గన్

మార్గన్ 2025లో విడుదలైన క్రైమ్ థ్రిల్ల‌ర్‌ సినిమా. విజయ్ ఆంటోనీ ఫిలిం కార్పొరేషన్ బ్యానర్‌పై మీరా విజయ్ ఆంటోనీ నిర్మించిన ఈ సినిమాకు లియో జాన్ పాల్ దర్శకత్వం వహించాడు. విజ‌య్ ఆంటోని, అజయ్ ధిషన్, సముద్రఖని, బ్రిగిడా సాగా ప్రధాన పాత్రల్లో నటించిన ఈ సినిమా ట్రైలర్‌ను మే 28న విడుదల చేసి, సినిమాను జూన్ 27న విడుదల చేశారు. 

ఈ సినిమాను జూన్ 25న అమెజాన్ ప్రైమ్ వీడియో ఓటీటీలో తెలుగుతో పాటు త‌మిళ భాష‌ల్లో స్ట్రీమింగ్ ప్రారంభమైంది.
కథ
హైదరాబాద్‌లో యువతి రమ్యను గుర్తుతెలియని వ్యక్తి ఇంజక్షన్ ద్వారా దారుణ హత్య చేసి మృతదేహాన్ని చెత్తకుప్పలో పడేయగా ఈ కేసు సంచలనంగా మారుతుంది. ఈ విషయం ముంబయిలో అడిషనల్ డీజీపీ ధృవ కుమార్ (విజయ్ ఆంటోని) దృష్టికి వెళ్లడంతో ఓ స్పెషల్ టీంతో హైదరాబాద్‌లో ఇన్వెస్టిగేషన్ చేసి సీసీ ఫుటేజీల ఆధారంగా అరవింద్ (అజయ్ ధీషన్) పై అనుమానం కలుగుతుంది. అరవింద్ ని పట్టుకుని అతడు  ఇచ్చిన క్లూస్ ఆధారంగా వరుస మర్డర్స్‌కు సంబంధించి కీలక విషయాలు వెలుగులోకి వస్తాయి. అసలు ఈ దారుణమైన హత్యలకు కారణం ఎవరు? వాటి వెనుక ఉన్న అసలు ఉద్దేశ్యం ఏంటి? ఎందుకు ఇలా ఇంజెక్షన్‌తో చంపుతున్నారు? కేసును సాల్వ్ చేసే క్రమంలో అరవింద్ పోలీసులకు ఎలాంటి సాయం చేశాడు? ధ్రువకు ఎదురైన సవాళ్లేంటి ? చివరికి హంతకులను ధ్రువ పట్టుకున్నాడా ? లేదా ? అనేదే మిగతా సినిమా కథ.
నటీనటులు

 ముంబై ఏడీజీపీ ధృవ కుమార్ ఐపీఎస్‌గా విజ‌య్ ఆంటోని
 అరవింద్ గా అజయ్ ధిషన్
 సముద్రఖని
 శేషితా రాజు
బ్రిగిడా సాగా 
 దీప్శిఖ 
 అర్చన
 మహానటి శంకర్
 వినోద్ సాగర్  
 అభిషేక్ వినోద్
 కుమార్ నటరాజన్
 రామచంద్రన్ దురైరాజ్
 అజిత్ కోషి
 సూపర్‌గుడ్ సుబ్రమణి
 మరియా విన్సెంట్
 స్మేహ మణిమేగలై
 మైథిలి సత్యజిత్
 గురుఫరన్ 
 ఆదిత్య కతిర్, ఇంటి బ్రోకర్‌గా 

మూలాలు

బయటి లింకులు

వర్గం:2025 సినిమాలు